Document ID: /roh_data/filtered/fineweb-2-filterrobots_roh.jsonl.gz/49223

Moratori da tecnica genetica duai vegnir prolungà fin il 2021
- Venderdi, 18.12.2015, 15:42
Il moratori davart la tecnica genetica duai vegnir prolungà fin il 2021, propona il Cussegl federal. Quest moratori scumonda da cultivar plantas manipuladas geneticamain.
Il medem mument vul il Cussegl federal stgaffir la basa legala per cultivar products manipulads geneticamain. In tal sboz è vegnì refusà da princip en la procedura da consultaziun. Dentant saja pussaivel che l'opiniun en chaussa sa midia anc ils proxims onns. Da prolungar il moratori lubeschia ina discussiun seriusa davart la tecnica genetica.
RR novitads 16:00